Ալեքսանդր Կասյան (ֆուտբոլիստ)

Ալեքսանդր Յուրիի Կասյան (, ), ուկրաինացի ֆուտբոլիստ, Ալմալիկ ակումբի հարձակվող։

Կարիերա

Ակումբային  
DUFL-Մանկա-պատանեկան ֆուտբոլային լիգայում խաղացել է Մարիուպոլի «Իլիչյովեց»-ում և Դոնեցկի «Շախտյոր»-ում։ 2006/07 և 2007/08 մրցաշրջաններում հանդես է եկել Երկրորդ լիգայի «Շախտյոր-3»-ի կազմում։ 2008/09 մրցաշրջանում «Շախտյորի» հետ հաղթել է երիտասարդական առաջնությունում և դարձել մրցաշարի երկրորդ ռմբարկուն՝ խփելով 14 գոլ։

2009 թվականի հուլիսին վարձավճարով հանդես է եկել Մարիուպոլի «Իլիչյովեց»-ում։ Պրեմիեր լիգայում իր նորամուտը նշել է 2009 թվականի հուլիսի 17-ին՝ Ուժգորոդի «Զակարպատիա»-ի դեմ խաղում (1:0)։ Իր առաջին գոլը խփել է 2009 թվականի օգոստոսի 2-ին Զապորոժիեի «Մետալուրգի» հետ խաղում (2:1)։ Ընդհանուր առմամբ, մրցաշրջանի ընթացքում ֆուտբոլիստը 5 գոլ է խփել Պրեմիեր լիգայում, ևս 2 գոլ՝ Ուկրաինայի գավաթի խաղարկությունում։

2010 թվականի ամռանը մեկ տարով վարձավճարով խաղացել է Լուգանսկի «Զարյա»-ում։ Լուգանսկի ակումբում անցկացրած մրցաշրջանում Կասյանն Ուկրաինայի առաջնության 21 հանդիպման է մասնակցել, որոնցում դարձել է 2 գոլի հեղինակ։

2011 թվականի հունիսի 8-ին Կասյանը կարիերայի ընթացքում երկրորդ անգամ վարձավճարով խաղացել է «Իլիչյովեց»-ում, սակայն վեց ամսում մասնակցել է ազգային առաջնության ընդամենը 3 հանդիպման։ 

2012 թվականի փետրվարի 17-ին, փորձաշրջան անցնելուց հետո, Կասյանը տեղափոխվել է Լվովի «Կարպատներ», որի հետ կնքել է 4 տարվա պայմանագիր։ Ֆուտբոլիստի նորամուտը «Կարպատների» հետ կայացել է մարտի 3-ին «Զարյայի» դեմ խաղում (1:5)։ Ընդհանուր առմամբ, մինչև 2011/12 մրցաշրջանի ավարտը Ուկրաինայի առաջնությունում մասնակցել է «Կարպատների» 8 խաղի, որոնցում խփել է 2 գոլ («Տավրիայի» և «Կրիվբասի» դեմ խաղում։ Նոր մրցաշրջանի առաջին կեսում նա լվովյան ակումբի կազմում մասնակցել է 11 խաղի և դարձել 1 գոլի հեղինակ (Զապորոժիեի «Մետալուրգի» դեմ խաղում։

2013 թվականի սկզբին Կասյանը երկու անգամ գնացել է ռուսական ակումբներ փորձաշրջան անցնելու՝ սկզբում «Սպարտակ-Նալչիկ», իսկ հետո՝ «Տոմ»։ 2013 թվականի փետրվարի 27-ին «Տոմ»-ը վարձակալել է հարձակվողին Կարպատիից մինչև մրցաշրջանի ավարտը՝ հետագա  վարձակալության իրավունքով։ Ֆուտբոլիստի դեբյուտը Տոմսկի ակումբում կայացել է մարտի 18-ին «Նեֆտեխիմիկի» դեմ խաղում, որտեղ Կասյանը դարձել է գոլի հեղինակ, իսկ «Տոմ»-ը հաղթել է 4:3 հաշվով։ Մարտի 25-ին «Շիննիկի» դեմ «Տոմ»-ի կազմում իր երկրորդ խաղում խփել է իր երկրորդ գոլը Տոմսկի թիմի կազմում, սակայն հանդիպումն ավարտվել է «Տոմ»-ի պարտությամբ՝ 1-2 հաշվով։ 

Մինչև մրցաշրջանի ավարտը մասնակցել է ևս 8 խաղի, սակայն այլևս գոլ չի խփել։ 2013 թվականի օգոստոսին նա վարձավճարով մինչև 2013/14 մրցաշրջանի ավարտը խաղացել է Ձերժինսկի «Խիմիկ»-ի կազմում։ Կասյանի խոսքով՝ ինքը «Խիմիկ»-ում 40000 դոլար է վճարել վարձակալության համար։ 2014 թվականի մարտի 30-ին հեթ-տրիկի հեղինակ է դարձել Նազրանի «Անգուշտա»-ի հետ խաղում։

2014/15 մրցաշրջանի մեկնարկից առաջ Կասյանը մեկնել է ուսումնամարզական հավաքի Վլադիվոստոկի «Լուչ-Էներջի»-ի հետ, բայց շուտով լքել է այն՝ ստանալով «Տոմ» վերադառնալու առաջարկ։ Սակայն շուտով Ալեքսանդրը հեռացել է «Տոմ»-ից՝ վերադառնալուց հետո ոչ մի հանդիպման չմասնակցելով։

2014 թվականի սեպտեմբերի 29-ին հայտնի է դարձել, որ հարձակվողն ազատ գործակալի կարգավիճակով վերադարձել է Ձերժինսկի «Խիմիկ»։ 2014/15 մրցաշրջանում Կասյանը Ձերժինսկի թիմի կազմում 5 գոլ է խփել Ֆուտբոլի ազգային լիգայի 19 հանդիպումներում։

2015 թվականի հուլիսին նա պայմանագիր է կնքել Վորոնեժի «Ֆակել»-ի հետ։ 2015/16 մրցաշրջանում մասնակցել է «Ֆակելի» 30 հանդիպմանը՝ դառնալով յոթ գոլի հեղինակ։                      

2016 թվականի հուլիսի 29-ին հայտնի է դարձել, որ ֆուտբոլիստը մեկ տարով պայմանագիր է կնքել «Տոմ»-ի հետ։ Իր առաջին խաղը Ռուսաստանի Պրեմիեր լիգայում անցկացրել է 2016 թվականի օգոստոսի 7-ին՝ «Լոկոմոտիվի» հետ խաղում փոխարինելով Մաքսիմ Տիշկինին։ 2017 թվականի հունվարին հայտնի է դարձել, որ ֆուտբոլիստը խզել է պայմանագիրը Տոմսկի ակումբի հետ և դարձել ազատ գործակալ։

2017 թվականի փետրվարին նա վերադարձել է Վորոնեժի «Ֆակել»։ 2017 թվականի ամռանը նա 1 + 1 սխեմայով պայմանագիր է կնքել Կալինինգրադի «Բալթիկայի» հետ։

2018 թվականի հունիսին Կասյանը պայմանագիր է կնքել Կուրսկի «Ավանգարդ»-ի հետ, սակայն ձմռանը խզել է պայմանագիրն ակումբի հետ։

2019 թվականի հունվարի 8-ին ազատ գործակալի կարգավիճակով տեղափոխվել է Նամանգանի «Նավբախոր»՝ խաղալով Ուզբեկստանի Սուպերլիգայում։

Հավաքականի կազմում  
Կասյանը մեկ հանդիպում է անցկացրել Ուկրաինայի մինչև 17 տարեկանների երիտասարդական հավաքականի կազմում՝ 2005 թվականի սեպտեմբերի 19-ին Բելգիայի դեմ խաղում (2:0)։ 2009 թվականին Ուկրաինայի երիտասարդական հավաքականի կազմում երկու հանդիպում է անցկացրել Թուրքիայի (2:2) և Իրանի (2:1) դեմ խաղերում։

Ձեռքբերումներ   
 «Տոմ»
  Ֆուտբոլի ազգային լիգայի  առաջնության փոխչեմպիոն (1)՝ 2012/13։

Անձնական կյանք   
Ապագա կնոջ հետ ծանոթացել է Վորոնեժի «Խիմիկ»-ի իր թիմակից Ալեքսանդր Մանուկովսկու ծննդյան տոնակատարության ժամանակ։ 2015 թվականի նոյեմբերին հայտարարել է, որ գտնվում է Ռուսաստանի քաղաքացիություն ստանալու գործընթացում։

Ծանոթագրություններ

Արտաքին հղումներ 

Ֆուտբոլի հարձակվողներ
Հայկական ծագմամբ ռուսներ
Ուկրաինացի ֆուտբոլիստներ
Մարիուպոլի ֆուտբոլիստներ
Զարյա Լուգանսկի ֆուտբոլիստներ
Ֆակելի ֆուտբոլիստներ
Ռուսաստանի Պրեմիեր Լիգայի խաղացողներ
Շախտյոր Դոնեցկի ֆուտբոլիստներ